אוזי זולטק

אוזי זולטק (נולדה ב-6 ביולי 1983 כאושרת זולטק) היא זמרת-יוצרת ישראלית, השרה בסגנונות פופ, פופ רוק, רוק אלטרנטיבי ורוק אלקטרוני. התפרסמה בפועלה בז'אנרים ה-EBM, סינת'פופ והגל החדש בשיתופי פעולה עם להקות מגרמניה, בתרבות האלטרנטיבית המחתרתית של תל אביב. מאז השתתפותה בעונת ה-VIP של סדרת הטלוויזיה "מה שקורה באילת", זכתה לפרסום רב. אוזי היא אישה כבדת שמיעה, השמה את כבדות השמיעה שלה במרכז ראיונות רבים, לטענתה על מנת להפסיק את הסודיות והבושה סביב לקות שמיעה ושימוש במכשירי שמיעה. ילידת קריית אתא. הוריה הגיעו מפולין ומרוסיה בשנות השבעים בגל העלייה מברית המועצות בשנות ה-70. הסינגל הראשון שלה, "עכשיו תורי לדבר", שודר בערוץ 24 בשנת 2005, והוכנס לרשימת ההשמעה של הערוץ. בתקופה זו כינתה עצמה בשם הבמה "אמילי". בשנת 2011 פתחה את הופעת להקת הגל החדש הגרמנית And One במועדון הבארבי בתל אביב. בשנת 2013 פתחה את הופעת להקת הסינת'פופ וה EBM הגרמנית VNV Nation גם כן במועדון הבארבי. בשנת 2015 הופיעה עם פליקס מרקס ולהקת הסינת'פופ הגרמנית Diorama בפסטיבל במועדון הבארבי בתל אביב. ב-2013 הוציאה זולטק ביחד עם הראפר "הצל" את הסינגל "מה שאתה התחלת", אך עוד טרם מועד פרסום הוידאו קליפ, זולטק והצל היו בנתק על רקע סכסוך אידאולוגי בעקבות פרוץ מבצע צוק איתן. זולטק התייחסה לנתק באומרה "האנרגיות שלנו לא על אותו תדר כנראה, אני מעדיפה לעשות דברים ברוגע, לקבל את כולם, אני אקבל את כל מי שמקבל אותי, מכל מוצא או דת." שנה לאחר מכן, ב-2014, הוציאה זולטק את אלבום הבכורה שלה "אקדח טעון". מתוך אלבום זה יצא הסינגל "לא תמיד", אשר נוגן ברדיו וגם בהופעה באולפן ערוץ 24. זולטק שיתפה פעולה עם אמנים בולטים כמו סי היימן, אמיר דדון ואיפה הילד. בשנים 2010 - 2015 כיכבה במספר הפקות בערוץ 2, ערוץ 24 וערוץ 10 פרק של תוכנית הריאליטי "הארון", ראיונות שונים, אולפן החג בשידור חי בפורים של ערוץ 24 הופעה חיה בתוכנית "מאמאלנד" בהנחיית עדן הראל, הופיעה בתוכנית הבוקר של ערוץ 24 בהנחיית מרגלית צנעני ואלון גל והופיעה בהפקת ה-VIP של הסדרה "מה שקורה באילת", בה התייחסה ללקות השמיעה שלה, השימוש שלה במכשיר שמיעה היה פומבי מרכזי בדמותה ואף זכה להתייחסות קומית לעיתים, לטענתה על מנת להפסיק את הסודיות והבושה סביב הפרעות לקות שמיעה ומכשירי שמיעה. בזמן שידור הסדרה "מה שקורה באילת VIP" פרסמה בדף הפייסבוק שלה כי להשקפתה הקטעים איתה נערכו באופן מגמתי על מנת להגחיך את ז'אנר הרוק בישראל. פוסט בו טענה כי היא "אולי חירשת אך איננה אילמת" הפך נפוץ במיוחד. בפברואר 2022 שודר פרק של "המייקרז" בכאן 11, אשר בו פיתחו המייקרים אוזניות אולפן מיוחדות להקלטה אשר מאפשרות לאוזי להקליט ללא הפרעות. אוזניות אלו מחוברות למחשב עם תוכנת הקלטה המותאמת לפי תדרי הירידה בשמיעה של אוזי. הפרק הסתיים במפגש מרגש עם הזמר עברי לידר והסתיים בדואט של שניהם. באותו חודש פרסמה זולטק סינגל חדש שכתבה והלחינה בשם "חלולה". אוזי פעילה למען זכויות ומודעות אנשים כבדי שמיעה וחירשים. בשנת 2018 שיתפה פעולה עם עמותת בקול לכבדי שמיעה ומתחרשים, השתתפה במופע התרמה לעמותה, במסגרתו התארחה במופע של להקת טיפקס מאז שנת 2020 משמשת אוזי שגרירה של עמותת "מעגלי שמע" הפועלת למען ילדים ובני נוער חירשים וכבדי שמיעה ובמסגרת זו נרתמה לקמפיינים שונים של העמותה מתוך מטרה להיות מודל השראה לילדים ולבני הנוער, כאישה כבדת שמיעה הנעזרת גם היא במכשירי שמיעה. היא הופיעה בכלי תקשורת שונים ובמדיה הכתובה. באותה שנה הקימה את פרויקט "אוזי קשבת" - שיעור פיתוח קול לחניכות וחניכים כבדי שמיעה מכיתה ו' עד כיתה ט'. בו מלמדת אוזי את הילדים איך לשיר נכון, פרפורמנס והגשה. מדיה וקבצים בנושא אוזי זולטק בוויקישיתוף אוזי זולטק, ברשת החברתית פייסבוק אוזי זולטק, במיזם "אישים" לתיעוד היצירה הישראלית אוזי זולטק, באתר בנדקמפ הילה מלמד, מה שקורה עם אוזי באתר blinker‏, 10 ביולי 2015 רואי פרסול, ‏זמרת, כבדת שמיעה ולוחמת: אוזי זולטק שועטת במופע חדש, באתר מעריב אונליין, 10 באוקטובר 2018 עמי פרידמן, רוק כבד שמיעה: הסיפור של אוזי באתר ישראל היום, 22 בספטמבר 2019 שני זהר שדמה, "אני זמרת ומורה לפיתוח קול כבדת שמיעה", באתר ynet, 9 בינואר 2021 הדס בן-ארצי, אוזי זולטק ילידת קרית אתא – זמרת מבטן ומלידה, באתר חי פה, ‏15 במרץ 2017 סיון איזנברג צבר, זמרת הרוק אוזי זולטק מגיעה להופעה בנתניה, באתר נתניהנט, ‏6 בדצמבר, 2015 אסף נבו, ‏אוזי מפציצה בקליפ "מה שאתה התחלת", באתר ‏מאקו‏, 16 בדצמבר 2013 לאוזי יש אקדח: ריאיון עם אוזי זולטק אסף נבו, ‏אקדח טעון געגועים: אוזי זולטק מוציאה אלבום, באתר ‏מאקו‏, 18 בנובמבר 2014 אסף נבו, ‏אוזי זולטק בבלדה: "לא תמיד", באתר ‏מאקו‏, 25 במרץ 2014 מנהל האתר, אוזי זולטק והלהקה מגיעים לגראז' בר, באתר MyNet חולון, ‏3 באוקטובר 2017 (ארכיון) תוכנית הבוקר של ערוץ 24, ריאיון עם אוזי זולטק, באתר YouTube, ‏12 באוקטובר, 2013 ספי קצב, ‏"שחור משדר עוצמה וסקסיות", באתר ‏מאקו‏, 25 ביולי 2013 כאן 11, מייקרז | פרק 6 (ואחרון) - מעגלי שמע, באתר יוטיוב, ‏15.2.2022 יוסי חרסונסקי, אוזי זולטק חלולה ג'וש ארונסון, ‏המסע המוזיקלי של אושרת זולטק בשליחות כבדי השמיעה, באתר מעריב אונליין, 6 במאי 2020 טיפקס מארחת את אוזי זולטק בשיר מי הפרובינציאל, באתר יוטיוב, ‏5 בינואר 2020